"5.7.2 Ditirwana 5.7.2.1 O ne o ile le barutwana ba sekolo sa lona kwa kampeng ya dithuto tsa tlaleletso le poeletso. Kwala ditaelo tse morutabana o neng a lo di neile fa lo fitlha kwa kampeng. (20) 5.7.2.2 Naya ditaelo tsa go apaya bogobe jwa ting ya mabele. (20) 5.7.2.3 Naya ditaelo tsa go itshidila. 5.8. LEKWALO LA MARANYANE (I-MEILE) Dintlhathuto Imeile ke mokgwa wa tlhaeletsano o o diriwang ka motlakase le khomphuitara. E romelwa gongwe le gongwe ka nako nngwe le nngwe. E na le aterese ya yona e e tlhaolegileng e farologane le aterese ya lekwalo. E kwalwa ka mola o le mongwe fela. 5.8.1 Diponagalo Fa o kwala lekwalo la maranyane (I-meili) tlhokomela dintlha tse di latelang: • Imeile e arogantswe ka dikarolwana, go ya ka puo ya Seeng: • TO/GO: o kwala aterese ya imeile ya motho yo o mo kwalelang. Mokwalelwa a ka nna mongwe kgotsa go feta. Motho yo o mo romeletseng molaetsa, fa a sa o romelelwa a le mongwe, o tlaa itse le go lemoga batho ba bangwe ba ba amogetseng molaetsa oo.Aterese ya moamogedi e tshwanetsego tlhagisa leina la moamogedi, lefelo/ ntlha ya kabo ya mafaratlhatlha le leina la naga e lefelo/ ntlha ya kabo ya mafaratlhatlha le leng kwa go yona. • CC: Mo karolong e, o tsenya aterese ya moamogedi kgotsa baamogedi ba ba farologaneng le ba o ba kwadileng kwa karolong ya “GO” ka tsholofelo ya gore ba itse le go tsaya tsia lekwalo la maranyane le o le romeletseng baamogedi ba ntlha. • SUBJECT/SETLHOGO: mo karolong e, o kwala setlhogo ka se molaetsa o leng ka ga sona. • Ke mo o kwalang molaetsa ka botlalo, le mo o bayang ditokomane tse o di pataganyang le molaetsa wa gago, sekao dipegelo, diforomo, ditaletso jalo le jalo. O tlaa bona ka letshwao la phini e e tshwaraganyang dipampiri kgotsa tšhelete. o SEND/ROMELA: Le go letla gore fa o feditse go kwala molaetsa o ka o romela. • Aterese ya mokwadi / moromedi e tlhagelela fela fa moromelelwa a sena go amogela emeili. 76"